CELEX: 22018D1057
Language: mt
Date: 2018-06-05 00:00:00
Title: Id-Deċiżjoni Nru 61/2018 tal-Kumitat Konġunt stabbilit skont il-Ftehim ta' Għarfien Reċiproku bejn il-Komunità Ewropea u l-Istati Uniti tal-Amerka tal-5 ta' Ġunju 2018 relatata mal-Elenkar ta' Korpi għall-Valutazzjoni tal-Konformità fl-Anness Settorjali għall-Kompatibbiltà Elettromanjetika [2018/1057]

26.7.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 189/25
            
         
      ID-DEĊIŻJONI Nru 61/2018 TAL-KUMITAT KONĠUNT STABBILIT SKONT IL-FTEHIM TA' GĦARFIEN REĊIPROKU BEJN IL-KOMUNITÀ EWROPEA U L-ISTATI UNITI TAL-AMERKA
      tal-5 ta' Ġunju 2018
      relatata mal-Elenkar ta' Korpi għall-Valutazzjoni tal-Konformità fl-Anness Settorjali għall-Kompatibbiltà Elettromanjetika [2018/1057]
      IL-KUMITAT KONĠUNT,
      Wara li kkunsidra l-Ftehim dwar l-Għarfien Reċiproku bejn il-Komunità Ewropea u l-Istati Uniti tal-Amerka u b'mod partikolari l-Artikoli 7 u 14;
      Billi l-Kumitat Konġunt għandu jieħu d-deċiżjoni li jelenka Korp jew Korpi ta' Valutazzjoni tal-Konformità taħt Anness Settorjali;
      IDDEĊIEDA KIF ĠEJ:
      
                  1.
               
               
                  Il-Korp ta' Valutazzjoni tal-Konformità fl-Hemża A qed jiżdied mal-lista ta' Korpi ta' Valutazzjoni tal-Konformità fil-kolonna “Aċċess tal-KE għas-suq tal-Istati Uniti” fit-Taqsima V tal-Anness Settorjali għall-Kompatibbiltà Elettromanjetika.
               
            
                  2.
               
               
                  Il-kamp ta' applikazzjoni speċifiku tal-elenkar, fir-rigward ta' prodotti u proċeduri ta' valutazzjoni tal-konformità, tal-Korp ta' Valutazzjoni tal-Konformità indikat fl-Hemża A ġie miftiehem mill-Partijiet u se jinżamm minnhom.
               
            
         Din id-Deċiżjoni, magħmula f'żewġ kopji, għandha tiġi ffirmata minn rappreżentanti tal-Kumitat Konġunt li huma awtorizzati biex joperaw f'isem il-Partijiet għall-finijiet tal-emendar tal-Ftehim. Din id-Deċiżjoni għandha tkun effettiva minn dakinhar tal-aħħar waħda minn dawn il-firem.
         
            
               F'isem l-Istati Uniti tal-Amerka
            
            James C. SANFORD
            Iffirmata f'Washington DC, fit-30 ta' Mejju 2018
         
         
            
               F'isem l-Unjoni Ewropea
            
            Ignacio IRUARRIZAGA
            Iffirmata fi Brussell, fil-5 ta' Ġunju 2018
         
      
   
   
      
         HEMŻA A
         
            Korp ta' Valutazzjoni tal-Konformità tal-KE miżjud mal-lista ta' Korpi ta' Valutazzjoni tal-Konformità fil-kolonna “Aċċess tal-KE għas-suq tal-Istati Uniti” fit-Taqsima V tal-Anness Settorjali għall-Kompatibbiltà Elettromanjetika
         
         
                     
                                 Istituto Italiano del Marchio di Qualità S.p.A.
                              
                           
                                 (IMQ S.p.A.)
                              
                           
                                 Via Quintiliano, 43
                              
                           
                                 20138 Milano
                              
                           
                                 ITALY